|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL VALSTYBINĖS ŽEMĖS NUOMOS MOKESČIO**  **LENGVATŲ NUSTATYMO** |
| 2022 m. birželio 23 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ 1.8 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, Plungės rajono savivaldybės taryba n u s p r e n d ž i a:

1. Nustatyti gyvenamųjų teritorijų žemės ar žemės ūkio paskirties žemės neapmokestinamus žemės sklypų dydžius valstybinės žemės nuomininkams (naudotojams):

1.1. Plungės mieste – iki 0,04 hektaro ploto žemės sklypą Plungės rajono savivaldybės teritorijoje savo gyvenamąją vietą deklaravusiems asmenims, kuriems nustatytas 0-40 procentų darbingumo lygis, asmenims, kuriems sukakęs senatvės pensijos amžius, ir nepilnamečiams asmenims, kai minėtų savininkų šeimose apmokestinamojo laikotarpio pradžioje nėra darbingų asmenų (prie darbingų asmenų nepriskiriami mokymo įstaigų dieninių skyrių moksleiviai ir studentai). Mokesčiai mokami už plotą, viršijantį 0,04 hektaro;

1.2. kaimo vietovėje – iki 1,0 hektaro ploto žemės sklypą Plungės rajono savivaldybės teritorijoje savo gyvenamąją vietą deklaravusiems asmenims, kuriems nustatytas 0-40 procentų darbingumo lygis, asmenims, kuriems sukakęs senatvės pensijos amžius, ir nepilnamečiams asmenims, kai minėtų savininkų šeimose apmokestinamojo laikotarpio pradžioje nėra darbingų asmenų. Mokesčiai mokami už plotą, viršijantį 1,0 hektarą.

2. Atleisti nuo žemės nuomos mokesčio Savivaldybės biudžeto sąskaita už pagrindinei veiklai (paskirčiai) naudojamą valstybinę žemę:

2.1. archeologijos paminklų (išskyrus senamiesčių kultūrinius sluoksnius) ir istorijos paminklų (neveikiančių kapinių ir laidojimo vietų) teritorijų ir jų apsaugos zonų žemę (išskyrus namų valdų, kitų pastatų, kiemų, tvenkinių, kelių užimtą žemę);

2.2. valstybinių rezervatų bei nacionalinių ir regioninių parkų teritorijoje esančių rezervatų žemę;

2.3. biudžetinių įstaigų, veikiančių pagal Lietuvos Respublikos biudžetinių įstaigų įstatymą, naudojamą žemę;

2.4. bažnyčių ir šventorių užimtą žemę bei sklypus, priskirtus prie religinėms bendrijoms sugrąžintų pastatų ir statinių (jeigu šie pastatai ir statiniai nenaudojami ūkinei, komercinei veiklai);

2.5. UAB „Plungės vandenys“ naudojamą žemę;

2.6. labdaros organizacijų ir fondų, įsteigtų Lietuvos Respublikos labdaros ir paramos įstatymo nustatyta tvarka, naudojamą žemę;

2.7. žemę, priskirtą nekilnojamajam turtui, kurį valstybės įmonei Valstybės turto fondui perdavė valstybės valdžios ar valdymo institucijos ir Savivaldybė, iki šių objektų nuosavybės teisės perleidimo;

2.8. valstybės ir savivaldybės viešųjų sveikatos priežiūros įstaigų naudojamą žemę.

3. Netaikyti šio sprendimo 1-2 punktuose išvardytų lengvatų apleistų ir naudojamų žemės sklypų savininkams.

4. Už valstybinę žemę, naudojamą kitoms reikmėms, valstybinės žemės nuomos mokestis mokamas bendra tvarka.

5. Atleisti juridinius ir fizinius asmenis nuo žemės nuomos mokesčio, jeigu mokėtinas žemės nuomos mokestis už visus nuomojamus (naudojamus) žemės sklypus neviršija 1,5 euro.

6. Pripažinti netekusiu galios Plungės rajono savivaldybės tarybos 2019 m. gegužės 30 d. sprendimą Nr. T1-136 „Dėl valstybinės žemės nuomos mokesčio lengvatų nustatymo“.

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė

Finansų ir biudžeto skyriaus vyr. specialistė Lina Luotienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL VALSTYBINĖS ŽEMĖS NUOMOS MOKESČIO LENGVATŲ NUSTATYMO“**

2022 m. birželio 7 d.

Plungė

**1.** **Parengto teisės akto projekto tikslai, uždaviniai, problemos esmė.** Sprendimo projekto parengimo tikslas – nustatyti valstybinės žemės nuomos mokesčio lengvatas Plungės rajono savivaldybėje.

**2. Kaip šiuo metu yra sprendžiami projekte aptarti klausimai.**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio ir žemės nuomos mokesčio priedo už valstybinę žemę“ 1.8 punktu, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 8 punktu, Savivaldybės taryba savo biudžeto sąskaita turi teisę mažinti žemės nuomos mokestį arba visai nuo jo atleisti.

Plungėsrajono savivaldybėje, kaip ir kitose savivaldybėse, kasmet nustatomi neapmokestinamieji valstybinės žemės sklypų plotų dydžiai valstybinės žemės nuomininkams (naudotojams) senatvės pensininkams, asmenims, kuriems nustatytas 0-40 procentų darbingumo lygis, nepilnamečiams asmenims, kurių šeimose nėra darbingų asmenų.

Kaip ir ankstesniais metais, papildomai būtų taikomos lengvatos sprendimo projekto 2-3 punktuose išvardintais atvejais.

Per 2021 m. suteiktos lengvatos iš viso už 16571,51 eurą, iš jų fiziniams asmenims – už 7504,88 eurus, juridiniams asmenims – už 9066,63 eurus.

**3. Kodėl būtina priimti sprendimą, kokių pozityvių rezultatų laukiama.**

Siekiant suvienodinti teikiamas lengvatas kaimo ir miesto gyventojams, siūloma panaikinti 80 % Plungės rajono savivaldybės teritorijoje savo gyvenamąją vietą deklaravusiems asmenims, kurie Plungės mieste laikinai naudojasi neužstatytais miesto fondiniais žemės sklypais žemės ūkio veiklai.

Taip pat siūloma atsisakyti 3.4 punkto teikiamos lengvatos, t. y. sporto aikštynams ir sporto bazėms skirtai žemei, nes siekiama suvienodinti visiems juridiniams asmenims teikiamų lengvatų prašymų tvarką. Juridiniams asmenims prašymai nagrinėjami kasmet individualiai pateikus prašymą. Remiantis 3.4 punktu, lengvata taikoma Lietuvos sporto draugijai „Žalgiris“.

Plungės rajono savivaldybės tarybai priėmus šiuos siūlomus sprendimus, bus surinkta daugiau vietinės rinkliavos į Plungės rajono savivaldybės biudžetą.

**4. Siūlomos teisinio reguliavimo nuostatos.** Siūloma nustatyti valstybinės žemės nuomos mokesčio lengvatas.

**5. Pateikti skaičiavimus, išlaidų sąmatas, nurodyti finansavimo šaltinius.**

2021 m. pritaikius 80 % žemės nuomos mokesčio lengvatą, Plungės rajono savivaldybės teritorijoje savo gyvenamąją vietą deklaravusiems asmenims, kurie Plungės mieste laikinai naudojasi neužstatytais miesto fondiniais žemės sklypais žemės ūkio veiklai, savivaldybės biudžetas neteko 231,04 euro pajamų. Sporto aikštynams ir sporto bazėms skirtai žemei taikant 100 % lengvatą – Savivaldybės biudžetas neteko 157,30 eurų pajamų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nereikia.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos vertinimo pažyma pridedama.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Patvirtintas sprendimo projektas nėra privalomas siųsti kokioms tai institucijoms, organizacijoms ir pan.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nenumatoma* | *nenumatoma* |
| *Finansams* | *bus surinkta daugiau vietinės rinkliavos į Savivaldybės biudžetą* | *nenumatoma* |
| *Socialinei aplinkai* | *nenumatoma* | *nenumatoma* |
| *Viešajam administravimui* | *nenumatoma* | *nenumatoma* |
| *Teisinei sistemai* | *nenumatoma* | *nenumatoma* |
| *Kriminogeninei situacijai* | *nenumatoma* | *nenumatoma* |
| *Aplinkai* | *nenumatoma* | *nenumatoma* |
| *Administracinei naštai* | *nenumatoma* | *nenumatoma* |
| *Regiono plėtrai* | *nenumatoma* | *nenumatoma* |
| *Kitoms sritims, asmenims ar jų grupėms* | *nenumatoma* | *nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vyr. specialistė\_\_\_\_\_\_\_\_\_\_\_\_\_\_\_ **\_\_\_\_\_\_\_\_\_ \_**Lina Luotienė**\_\_\_**