

**PLUNGĖS RAJONO SAVIVALDYBEI NUOSAVYBĖS TEISE PRIKLAUSANČIO TURTO VALDYMO, NAUDOJIMO IR DISPONAVIMO JUO 2021 METAIS**

**ATASKAITA**

Ataskaitą parengė Turto skyriaus vedėja

Živilė Bieliauskienė

2022-05-31

Plungės rajono savivaldybės tarybos 2022 m. gegužės 26 d. sprendimu Nr. T1-138 „Dėl Savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarkos aprašo patvirtinimo“ yra nustatyta Plungės rajono savivaldybei nuosavybės teise priklausančio turto valdymo, naudojimo ir disponavimo juo ataskaitos rengimo tvarka.

2021 metų Savivaldybei nuosavybės teise priklausančio turto valdymo, naudojimo ir disponavimo juo ataskaita (toliau – Ataskaita) – tai ketvirtoji tokio pobūdžio, kuria siekiama atskleisti Plungės rajono savivaldybės nekilnojamojo turto (toliau – NT) apimtis, jo išlaikymo sąnaudas, pateikti informaciją apie nekilnojamojo turto panaudojimo atvejus, kurie leidžia identifikuoti spręstinas problemas. Tikimasi, kad surinkti duomenys Savivaldybės tarybai bus naudingi įvertinti, ar nekilnojamasis turtas valdomas kryptingai ir kompleksiškai, ar jis naudojamas efektyviai ir siekiant didžiausios naudos visuomenei.

Prieš pradedant detaliai nagrinėti Ataskaitos duomenis, pateikiami pagrindiniai 2021 m. įgyvendintų Savivaldybės NT valdymo efektyvumo didinimo priemonių rezultatai.

* Didelis dėmesys skirtas nenaudojamų, apleistų ir laisvų pastatų bei patalpų identifikavimui, o vėliau – įtraukimui į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą. Buvo parduoti 28 Savivaldybės nekilnojamojo turto objektai, gauta – 260 884,42 Eur pajamų, taip buvo sumažinta 3718 kv. m Savivaldybės NT apimtys.
* 2021 m. buvo sudarytas naujas sąrašas, į kurį įtraukta 6 nauji turto, kurie neturi savininko, vienetai. Atlikti kadastriniai matavimai, surinkti reikalingi dokumentai teismui ir perduota Savivaldybės administracijos Juridinio ir personalo administravimo skyriui procesiniams dokumentams parengti. Džiaugiamės, kad buvo užbaigta garažų, esančių Vytauto g. 7, Plungėje, bešeimininkių statinių apskaitymo procedūra ir atlikta teisinė registracija Plungės rajono savivaldybės vardu.
* Atliktos administracinės procedūros, kurios buvo reikalingos perimti Plungės rajono savivaldybės nuosavybėn valstybei nuosavybės teise priklausantį ir viešosios įstaigos Plungės technologijų ir verslo mokyklos patikėjimo teise valdomą nekilnojamąjį turtą – bėgimo taką, esantį Mendeno g. 7, Plungės mieste, savarankiškosioms savivaldybės funkcijoms vykdyti – kūno kultūros ir sporto plėtojimui, gyventojų poilsio organizavimui bei ikimokyklinio ugdymo, vaikų ir suaugusiųjų neformaliojo švietimo organizavimui, vaikų ir jaunimo užimtumo organizavimui. Turtas įregistruotas Plungės rajono savivaldybės vardu.
* Atliktos patalpų įsigijimo iš AB Lietuvos pašto Plungės rajono savivaldybės nuosavybėn procedūros savarankiškosioms Savivaldybės funkcijoms vykdyti. Buvo nupirktos negyvenamosios patalpos, esančios Žaliojoje g. 5, Stalgėnų k., Didžiojoje g. 1, Platelių mstl., ir Žemaičių g. 6-1, Žlibinų k.
* 2021 m. buvo parengtas Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo pakeitimas, kuriuo buvo numatyta, jog lėšos, gautos pardavus Savivaldybės nekilnojamąjį turtą, būtų naudojamos: 50 proc. – Strateginiame veiklos plane seniūnijos, kurioje buvo parduotas turtas, numatytoms priemonėms įgyvendinti, ir 50 proc. būtų pervedamos į Savivaldybės biudžetą kitoms biudžeto reikmėms.
* Savivaldybei nereikalingo nekilnojamojo turto pardavimas. Viena iš prioritetinių krypčių – identifikuoti nenaudojamą nekilnojamąjį turtą, sumažinti lėšas tokio turto išlaikymui ar šiam tikslui jų neskirti. 2021 m. pateikti siūlymai dėl avarinės būklės Savivaldybės gyvenamosios paskirties patalpų, esančių Telšių g. 16, Plungėje, pardavimo. Gyventojai buvo aprūpinami naujais būstais, 2022 m. bus vykdomos pardavimo procedūros (ataskaitos rengimo dieną buvo paskelbtas aukcionas, kurio pradžia 2022 m. birželio 8 d.).
* 2021 m. Organizuoti pasitarimai ir vykdyta kontrolė dėl Savivaldybės ir socialinių būstų nuomos mokesčio mokėjimo bei dėl nuomininkų pareigos mokėti laiku mokesčius už komunalines paslaugas. Buvo patvirtinta Administracijos direktoriaus įsakymu Savivaldybės būstų gyventojų įsiskolinimų už nuomą ir kitas paslaugas ataskaitos forma ir Savivaldybės įmonės ir bendrovės buvo įpareigotos kiekvieną mėnesį teikti Savivaldybės administracijai ataskaitas apie Savivaldybės būstų gyventojų įsiskolinimų už nuomą ir kitas paslaugas.
* 2021 m. buvo atlikta analizė ir parengta Savivaldybės nekilnojamojo turto valdymo programa. Jos tikslas – užtikrinti racionalų ir efektyvų Savivaldybės nekilnojamojo turto (pastatų, patalpų) valdymą, kuris optimizuotų Savivaldybės poreikius atitinkantį turto kiekį ir padėtų įgyvendinti pagrindines Savivaldybės plėtros kryptis: kokybiškų ir prieinamų paslaugų teikimą, investicijų didinimą, jaukių ir patogių viešųjų erdvių Savivaldybėje kūrimą, vietos bendruomenių stiprinimą ir naujų darbo vietų kūrimą.
* Lietuvos Respublikos Vyriausybei dėl COVID-19 pandemijos, apribojus fizinių ir juridinių asmenų veiklą karantino laikotarpiu, siekiant išsaugoti darbo vietas Plungės rajone, buvo suteikta pagalba smulkiajam verslui, buvo išnagrinėti prašymai ir parengtas tarybos sprendimo projektas dėl nuomos mokesčio sumažinimo – 50 procentų mažiau nuo viso nuomos sutartyje nustatyto nuompinigių dydžio – nuo COVID-19 nukentėjusioms įmonėms.

Ataskaitoje informacija pateikta pagal Plungės rajono savivaldybės administracijos Turto ir Buhalterinės apskaitos skyrių, Plungės paslaugų ir švietimo pagalbos centro bei Savivaldybės turtą valdančių subjektų pateiktus duomenis. Ataskaitos duomenų kokybę lemia turto valdytojų įgūdžiai, jų kruopštumas, gautą informaciją iš įstaigų reikėjo tikslinti, todėl yra tikimybė, kad dalis nekilnojamojo turto gali būti neįtraukta į apskaitą arba apskaitoje vedami netikslūs duomenys.

**PLUNGĖS RAJONO SAVIVALDYBEI NUOSAVYBĖS TEISE PRIKLAUSANTIS IR PATIKĖJIMO TEISE VALDOMAS NEKILNOJAMASIS TURTAS**

Patikėjimo teise ir tiesioginėms funkcijoms vykdyti naudojamas plotas sudarė didžiausią – 69,1 proc. (iš viso 112 862 kv. m) – dalį viso Savivaldybei nuosavybės teise priklausančio nekilnojamojo turto ploto.

Patikėjimo sutartimis perduotas Savivaldybės NT turtas – 8,1 proc. (iš viso - 13 257 kv. m).

Patikėjimo teise valdomas ir panaudos pagrindais perduotas naudoti plotas – 5 proc. (iš viso - 8172 kv. metrų).

Patikėjimo teise valdomas ir išnuomotas nekilnojamojo turto plotas sudarė 10 proc. (iš viso – 16 272 kv. m). Patikėjimo teise valdomas ir laisvas, nenaudojamas funkcijoms vykdyti plotas – 7,8 proc. (iš viso – 12 754 kv. m) Savivaldybei nuosavybės teise priklausančio nekilnojamojo turto ploto.

2021 metų pabaigoje didžiausią bendro Savivaldybės nekilnojamojo turto ploto dalį sudarė: 52 proc. – švietimo ir sporto, 15 proc. – kultūros ir poilsio, 10 proc. – gyvenamosios paskirties, 7 proc. – administracinės, 9 proc. – kitos paskirties (garažai, sandėliukai, pirtys, tualetai, katilinės, kapinių sargų nameliai) ir 7 proc. – gydymo paskirties nekilnojamasis turtas.

**TURTAS, VALDOMAS PAGAL PATIKĖJIMO SUTARTIS**

Įsigaliojus Lietuvos Respublikos sveikatos priežiūros įstaigų įstatymo Nr. I-1367 3 ir 36 straipsnių pakeitimo įstatymui Nr. XIII-2443 nuo 2020-09-01, 2020 metų pabaigoje Savivaldybė nuosavybės teise jai priklausantį ilgalaikį materialųjį turtą ir trumpalaikį turtą Savivaldybės tarybos nustatyta tvarka perdavė Savivaldybės viešosioms įstaigoms patikėjimo teise pagal patikėjimo sutartis. Kitiems juridiniams asmenims savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti ir tik tais atvejais, kai šie juridiniai asmenys pagal įstatymus gali atlikti savivaldybių funkcijas. 2021 metais pagal patikėjimo sutartis buvo valdoma 13 257 kv. m Savivaldybės nekilnojamojo turto:

* VšĮ Plungės rajono savivaldybės ligoninė – 12 240,07 kv. m;
* VšĮ Plungės rajono greitoji medicinos pagalba - 693,63 kv. m;
* A. Klišonio komercinė firma „Inesa“ – 177,77 kv. m;
* UAB „Šilumos tinklai“ – 86,18 kv. m;
* UAB „Plungės sveikatos centras“ – 26,1 kv. m.

**ĮSIGYTAS TURTAS**

2021 metais Savivaldybė įsigijo 23 nekilnojamojo turto objektus (2 095,65 kv. m), kurių įsigijimo vertė 558 219,89 Eur.

Plungės apylinkės teismo sprendimais perduotas turtas Plungės rajono savivaldybės nuosavybėn:

* Garažai, Vytauto g. 7, Plungėje (225,36 kv. m);
* Grūdų malūnas Gilaičių k., Vingio g.18, Platelių sen. (176,49 kv. m);

Lietuvos Respublikos Vyriausybės nutarimu perimtas valstybės turtas Luknos g. 4, Stalgėnuose (530,17 kv. m) bei buvo nupirktos iš AB Lietuvos pašto negyvenamosios patalpos:

* Žaliojoje g. 5, Stalgėnų k., Plungės r. sav. (49,37 kv. m);
* Didžiojoje g. 1, Platelių mstl., Plungės r. sav. (98,60 kv. m);
* Žemaičių g. 6-1, Žlibinų k., Plungės r. sav. (97,4 kv. m).

**PARDUOTAS NEKILNOJAMASIS TURTAS**

2021 m. vykdant Savivaldybės nekilnojamojo turto viešuosius aukcionus elektroniniu būdu ([www.evarzytines.lt](http://www.evarzytines.lt)), buvo parduota 28 nekilnojamojo turto objektai, gauta 260 884 Eur pajamų (parduota 3 717,90 kv. m NT ploto).

|  |  |  |  |  |
| --- | --- | --- | --- | --- |
| Eil. nr. | Turto pavadinimas | Paskirtis | Pastato (patalpų) plotas, m2 | Pardavimo kaina (Eur) |
|  | Pastatas – sandėlis, Rožių g. 29, Plungės r., Kantaučių, Žlibinų sen. | Kita (garažai, sandėliai, rūsio ir kt.) | 0,00 | 428 |
|  | Karvidės, Rožių g. 2, Plungės r., Rotinėnų k, Žemaičių Kalvarijos sen. | Kita (garažai, sandėliai, rūsio ir kt.) | 2081,00 | 400 |
|  | Veršidės, Sruojos g. 1, Plungės r., Žemaičių Kalvarijos sen. | Kita (garažai, sandėliai, rūsio ir kt.) | 600,00 | 160 |
|  | Butas, Birutės g. 10-11, Plungė | Gyvenamoji | 0,00 | 1090 |
|  | Sandėlis, Vytauto g. 6-13, Plungės r., Plungė | Kita (garažai, sandėliai, rūsio ir kt.) | 12,52 | 1180 |
|  | Butas Birutės g. 28-13, Plungė | Gyvenamoji | 17,97 | 3139 |
|  | Ūkinis pastatas, Birutės g. 28-13, Plungė | Kita (garažai, sandėliai, rūsio ir kt.) | 4,00 | 1 |
|  | Butas, Babrungo g. 2-6, Plungė | Gyvenamoji | 42,62 | 3305,42 |
|  | Pastatas-sandėlis (priklauso butui Babrungo g. 2-6), Plungė | Kita (garažai, sandėliai, rūsio ir kt.) | 8,00 | 1 |
|  | Pastatas-sandėlis (priklauso butui Babrungo g. 2-6), Plungė | Kita (garažai, sandėliai, rūsio ir kt.) | 8,00 | 1 |
|  | Butas, Birutės g. 10-5, Plungė | Gyvenamoji | 24,29 | 3633 |
|  | Butas, Birutės g. 10-6, Plungė | Gyvenamoji | 41,29 | 4230 |
|  | Butas su rūsiu, Dvaro g-vė 10-4, Plungės r., Žemaičių Kalvarijos sen. | Gyvenamoji | 77,96 | 4398 |
|  | Ūkinis pastatas, Dvaro g. 10, Plungės r., Gegrėnų k., Žemaičių Kalvarijos sen. | Kita (garažai, sandėliai, rūsio ir kt.) | 23,00 | 1 |
|  | Sandėlis, Dvaro g. 10, Plungės r., Gegrėnų k. , Žemaičių Kalvarijos sen. | Kita (garažai, sandėliai, rūsio ir kt.) | 7,00 | 1 |
|  | Butas, Birutės g. 10-10, Plungė | Gyvenamoji | 23,82 | 5366 |
|  | Butas, Stoties 22-306, Plungė | Gyvenamoji | 49,63 | 9350 |
|  | Butas, Vytauto 6A-6, Plungės r., Plungė, Plungės miesto sen. | Gyvenamoji | 33,81 | 9999 |
|  | Ūkinis pastatas, Vytauto 6-8, Plungė | Kita (garažai, sandėliai, rūsio ir kt.) | 10,92 | 1 |
|  | Butas, Žemaičių Kalvarijos ambulatorija, Telšių 14-7, Žemaičių Kalvarijos sen., Plungės r. | Gyvenamoji | 34,55 | 13700 |
|  | Butas, Sruojos g. 1-3, Plungės r., Varkalių k. | Gyvenamoji | 55,18 | 16997 |
|  | Ūkinis pastatas( 1/3dalis prie buto Sruojos g. 1-3 , Varkalių k. ) | Kita (garažai, sandėliai, rūsio ir kt.) | 49,00 | 1 |
|  | Pastatas-daržinė ( 1/3dalis prie buto Sruojos g. 1-3 , Varkalių k. ) | Kita (garažai, sandėliai, rūsio ir kt.) | 33,00 | 1 |
|  | Pastatas-sandėlis ( 1/3dalis prie buto Sruojos g. 1-3 , Varkalių k. ) | Kita (garažai, sandėliai, rūsio ir kt.) | 7,00 | 1 |
|  | Butas, V. Mačernio 61-11, Plungė | Gyvenamoji | 25,22 | 18100 |
|  | Butas, A. Vaišvilos 31-24, Plungė | Gyvenamoji | 45,88 | 34400 |
|  | Administracinės patalpos, Vytauto g. 7-1, Plungės r., Plungė, Plungės miesto sen. | Administracinė | 310,38 | 99000 |
|  | Butas, Birutės g. 71-8, Plungė | Gyvenamoji | 91,86 | 32000 |

**IŠNUOMOTAS NEKILNOJAMASIS TURTAS**

2021 metais buvo išnuomota įvairios paskirties 16 272 kv. m, arba 10 proc. nekilnojamojo turto ploto (43 turto nuomos sutartys):

Iš trumpalaikės ir ilgalaikės nuomos Savivaldybės įstaigos gavo 231,3 tūkst. Eur pajamų.

Didžiausi 5 Savivaldybės nekilnojamojo turto nuomotojai pagal metinį nuomos mokesčio dydį:

* UAB „Jomindara“ – 12 981,36 Eur (10,0 Eur/m²);
* AB „Lietuvos draudimas“ – 10 726,68 Eur (6,50 Eur/m²);
* UAB „Kontrus“ – 5 759,40 Eur (1,85 Eur/m²);
* UAB „Telšių regiono atliekų tvarkymo centras“ – 3 998,97 Eur (1,59 Eur/m²);
* UAB „Jaroda“ – 3 740,30 Eur (1,16 Eur/m²).

**PANAUDOS TEISE VALDOMAS TURTAS**

Mažiausią dalį sudaro panaudos pagrindais valdomas Savivaldybės turtas – 5,0 proc. – 8172 kv. m. Šis Savivaldybei priklausantis turtas buvo perduotas panaudos pagrindais laikinai neatlygintinai naudotis Savivaldybės biudžetinėms įstaigoms ir kitiems subjektams, kurių veiklos tikslas – teikti naudą visuomenei ar jos daliai socialinėje srityje. 2021 metais Plungės rajono savivaldybė turėjo 86 pasirašytas galiojančias panaudos sutartis.

Penki didžiausi Savivaldybės nekilnojamojo turto panaudos gavėjai pagal bendrą naudojamą plotą:

* Plungės socialinių paslaugų centras – 1 043,98 kv. m;
* Plungės akademiko Adolfo Jucio progimnazija – 646,24 kv. m;
* VšĮ Plungės sporto ir rekreacijos centras– 525,27 kv. m;
* Žemaičių Kalvarijos kultūros centras (patalpos Alsėdžiuose) – 400,26 kv. m;
* Kaimo šeimų bendruomenė „Karkluoja“ – 320,46 kv. m;
* Plungės rajono savivaldybės administracija – 311,72 kv. m (archyvo patalpos Specialiojo ugdymo centre).

**LAISVAS, NENAUDOJAMAS FUNKCIJOMS VYKDYTI SAVIVALDYBEI NUOSAVYBĖS TEISE PRIKLAUSANTIS NEKILNOJAMASIS TURTAS**

Šių duomenų kokybę ypatingai lemia turto valdytojų atsakingai pateikta teisinga informacija apie laisvą, nenaudojamą ar perteklinį Savivaldybės funkcijoms vykdyti reikalingą Savivaldybei priklausantį nekilnojamąjį turtą. Pagal pateiktus duomenis, 2021 metais Plungės rajono savivaldybėje buvo 12 754 kv. m nenaudojamo ploto, ir tai sudarė 7,8 proc. iš viso Savivaldybės nekilnojamojo turto. Atsisakyti Savivaldybei nereikalingo ir turto valdytojų nenaudojamo nekilnojamojo turto, jį realizuoti, sumažinti tokio turto išlaikymo lėšas ar šiam tikslui jų neskirti yra vienas iš prioritetinių Plungės rajono savivaldybės turto valdymo tikslų.

**SAVIVALDYBĖS NEKILNOJAMOJO TURTO IŠLAIKYMO SĄNAUDOS (KOMUNALINĖS IR REMONTO)**

Pagal pateiktas įstaigų ataskaitas, komunalinės sąnaudos 2021 m. sudarė 1 138 933 Eur, o remonto išlaidos – 197 559 Eur.

**NEKILNOJAMOJO TURTO VALDYMO VEIKLOS KRYPTYS**

2021 m. lapkričio 25 d. Plungės rajono savivaldybės tarybos sprendimu Nr. T1-289 „Dėl Plungės rajono savivaldybės 2021-2023 metų nekilnojamojo turto valdymo programos patvirtinimo“ patvirtintos 2021-2023 m. Nekilnojamojo turto valdymo programos vykdymas – viena iš prioritetinių turto valdymo veiklos krypčių.

Plungės rajono savivaldybės administracijos Turto skyrius, siekdamas, kad turtas būtų valdomas racionaliau ir efektyviau, pagal Turto valdymo programą optimizuoja nekilnojamojo turto apimtis, identifikuoja nereikalingą ir nenaudojamą turtą arba turtą, kuriam reikia pernelyg didelių, nusidėvėjimą viršijančių kapitalo investicijų, siūlo Savivaldybės tarybai įtraukti į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą.

Tikimasi, kad ir toliau mažės Savivaldybės lėšomis finansuojamų nekilnojamojo turto valdytojų skaičius, atliktos investicijos ir įgyvendinti projektai mažins Savivaldybės nekilnojamojo turto išlaikymo sąnaudas.

2021 m. gegužės 16 d. duomenimis, ataskaitos rengimo metu įtraukti į Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą objektai:

|  |  |
| --- | --- |
| **Eil. Nr.** | **Viešame aukcione parduodamo nekilnojamojo turto pavadinimas (unikalus Nr., adresas)** |
| 1. | Pastatas – Administracinis (registro Nr. 44/836301, unikalus Nr. 6897-2007-2016, pažymėjimas plane 1B2p, bendras plotas 295,25 kv. m),  kiti inžineriniai statiniai – Kiemo statiniai (kuro rezervuaras, kanalizacijos šulinys, kiemo aikštelė) (unikalus Nr. 6897-2007-2027) bei šiems objektams priskirtas 0,2507 ha žemės sklypas (unikalus Nr. 4400-1232-5836, kadastrinis Nr. 6874/0014:169 Varkalių k. v.), esantys Kulių g. 72, Varkalių k., Nausodžio sen., Plungės r. sav. |
| 2. | Pastatas – Administracinis (registro Nr. 44/1399899, unikalus Nr. 6896-7011-9011, pažymėjimas plane 1B1p, bendras plotas – 125,53 kv. m),  pastatas – Sandėlis (unikalus Nr. 6896-7011-9022, pažymėjimas plane 2I1p, užstatytas plotas – 58,00 kv. m) ir šiems objektams priskirtas 0,1993 ha žemės sklypas (unikalus Nr. 4400-2118-2841, kadastrinis Nr. 6827/0009:383 Grumblių k. v.), esantys Atžalyno g. 8, Grumblių k., Paukštakių sen., Plungės r. sav. |
| 3. | Negyvenamoji patalpa – Administracinės patalpos su rūsiu (rūsys pažymėtas R-1; 39,52 kv. m) (registro Nr. 80/34609, unikalus Nr. 6897-5011-3011:0002, pastato, kuriame yra patalpa, pažymėjimas plane 1B2p, bendras patalpos plotas – 363,20 kv. m), esanti Žemaičių g. 6-2, Žlibinų k., Žlibinų sen., Plungės r. sav.;  ½ dalis kitų inžinerinių statinių – Kiemo statinių (kiemo aikštelė, skysto kuro rezervuaras, unikalus Nr. 6897-5011-3022), esantys Žemaičių g. 6, Žlibinų k., Plungės r. sav. |
| 4. | Pastatas – Tvartas (unikalus Nr. 4400-5082-7559, registro Nr. 44/2685745, pažymėjimas plane 1I1m, statybos metai 1908, tūris 442 kub. m, užstatytas plotas 134 kv. m, paskirtis – pagalbinio ūkio), esantis Šatrijos Raganos g. 8, Medingėnų k., Plungės r. sav., ir  Pastatas – Daržinė (unikalus Nr. 4400-5085-8912, registro Nr. 44/2685745, pažymėjimas plane 2I1ž, fiziškai pažeistas, statybos metai 1908, tūris 437 kub. m, užstatytas plotas 140 kv. m, paskirtis – pagalbinio ūkio), esantis Šatrijos Raganos g. 8, Medingėnų k., Plungės r. sav. |
| 5. | Pastatas – Kultūros namai (unikalus Nr. 6896-0011-5023, registro Nr. 44/851254, pastato pažymėjimas plane 2C2p, statybos metai 1987, bendras plotas 509,31 kv. m), esantis Liepgirių g. 27, Narvaišių k., Plungės r. sav. |
| 6. | Svirnas (unikalus Nr. 4400-5329-9046, pažymėjimas plane 2I1/m, užstatytas plotas 293 kv. m, statybos metai 1810, fiziškai pažeistas), esantis Dvaro g. 5, Šateikių k., Plungės r. sav.  Ledainė (unikalus Nr. 4400-5329-9050, pažymėjimas plane 3H1/p, bendras plotas 62,8 kv. m, statybos metai 1810, fiziškai pažeistas), esanti Dvaro g. 5, Šateikių k., Plungės r. sav.  Kluonas (unikalus Nr. 4400-5329-9071, pažymėjimas plane 4I1/m, užstatytas plotas 885 kv. m, statybos metai 1910, fiziškai pažeistas), esantis Dvaro g. 5, Šateikių k., Plungės r. sav.  Alaus darykla (unikalus Nr. 4400-5329-9039, pažymėjimas plane 1P1/p, bendras plotas 1670,88 kv. m, statybos metai 1910), esanti Dvaro g. 5, Šateikių k., Plungės r. sav.  Arklidė (unikalus Nr. 4400-5329-9082, pažymėjimas plane 5I1/p, užstatytas plotas 1357 kv. m, statybos metai 1902, fiziškai pažeistas), Dvaro g. 5, Šateikių k., Plungės r. sav.  21/500 dalis pastato – Administracinio (oranžerijos – sodininko namo) (unikalus Nr. 6880-0000-2015, registro Nr. 80/17934, pažymėjimas plane 1B1p, bendras plotas 561,78 kv. m, statybos metai 1890), esanti Dvaro g. 2, Šateikių k., Plungės r. sav. |
| 7. | Butas/Patalpa-Butas su rūsiu 11,70 kv. m, pažymėtu R-6, su bendro naudojimo patalpomis: (a-1) 1/11 iš 7,84 kv. m; (a-2) 1/11 iš 16,61 kv. m; (R-3) 1/5 iš 10,67 kv. m, iš viso bendras naudingas plotas 4,35 kv. m (unikalus Nr. 6893-2001-2012:0004, registro Nr. 80/42188, bendras plotas 47,95 kv. m, pastato, kuriame yra butas, pažymėjimas plane 1A2p, statybos metai 1932), esantis Telšių g. 16-2, Plungės m.  Butas/Patalpa-Butas su rūsiu 35,55 kv. m, pažymėtu R-10, su bendro naudojimo patalpomis: (a-1) 1/11 iš 7,84 kv. m; (a-2) 1/11 iš 16,61 kv. m; (a-3) 1/7 iš 2,51 kv. m; (a-4) 1/5 iš 11,45 kv. m; (a-6) ½ iš 6,7 kv. m; (R-13) ¼ iš 6,81 kv. m iš viso bendro naudingo ploto 9,92 kv. m (unikalus Nr. 6893-2001-2012:0005, registro Nr. 80/42189, bendras plotas 46,64 kv. m, pastato, kuriame yra butas, pažymėjimas plane 1A2p, statybos metai 1932), esantis Telšių g. 16-5, Plungės m.; su 1/14 dalimi kitų inžinerinių statinių – Kiemo statinių (kiemo aikštelė, šulinys, lauko tualetas) (unikalus Nr. 6893-2001-2034, registro Nr. 80/13197; statybos metai 1932), esantis Telšių g. 16, Plungės m.  Butas/Patalpa-Butas su rūsiu 21,12 kv. m, pažymėtu R-5, su bendro naudojimo patalpomis: (a-1) 1/11 iš 7,84 kv. m; (a-2) 1/11 iš 16,61 kv. m; (a-3) 1/7 iš 2,51 kv. m; (a-4) 1/5 iš 11,45 kv. m; (a-6) ½ iš 6,7 kv. m, iš viso bendras naudingas plotas 8,22 kv. m (unikalus Nr. 6893-2001-2012:0006, registro Nr. 80/42190, bendras plotas 45,22 kv. m, pastato, kuriame yra butas, pažymėjimas plane 1A2p, statybos metai 1932), esantis Telšių g. 16-6, Plungės m.  Butas/Patalpa-Butas su rūsiu 15,84 kv. m, pažymėtu R-14, su bendro naudojimo patalpomis: (a-1) 1/11 iš 7,84 kv. m; (a-2) 1/11 iš 16,61 kv. m; (a-5) 1/2 iš 5,01 kv. m; (a-7) ½ iš 7,84 kv. m; (R-13) ¼ iš 6,81 kv. m, iš viso bendras naudingas plotas 10,35 kv. m (unikalus Nr. 6893-2001-2012:0008, registro Nr. 80/42192, bendras plotas 50,51 kv. m, pastato, kuriame yra butas, pažymėjimas plane 1A2p, statybos metai 1932), esantis Telšių g. 16-7, Plungės m.  Butas/Patalpa-Butas su rūsiu R8 (7,31 kv. m, su bendro naudojimo patalpomis: (a-1) 1/11 iš 7,84 kv. m; (a-2) 1/11 iš 16,61 kv. m; (a-5) 1/2 iš 5,01 kv. m; (a-7) ½ iš 7,84 kv. m; (R-2) 2,00 kv. m; (R-3) 1/5 iš 10,67 kv. m; (R-7) 3,00 kv. m, iš viso bendras naudingas plotas 15,78 kv. m (unikalus Nr. 6893-2001-2012:0009, registro Nr. 80/42193, bendras plotas 44,99 kv. m, pastato, kuriame yra butas, pažymėjimas plane 1A2p, statybos metai 1932), esantis Telšių g. 16-8, Plungės m.  Butas/Patalpa-Butas su rūsiu R7 86/100 iš 21,34 kv. m (18,34 kv. m), su bendro naudojimo patalpomis: a-1 1/11 iš 7,84 kv. m - (0,71 kv. m); a-2 1/11 iš 16,61 kv. m – (1,51 kv. m); a-3 1/7 iš 2,51 kv. m – (0,36 kv. m); a-4 1/5 iš 11,45 kv. m – (2,29 kv. m); R-2 106/1000 iš 18,90 kv. m – (2,00 kv. m); R-3 1/5 iš 10,67 kv. m – (2,13 kv. m), iš viso bendras naudingas plotas 9,00 kv. m (unikalus Nr. 6893-2001-2012:0010, registro Nr. 80/42194, bendras plotas 28,29 kv. m, pastato, kuriame yra butas, pažymėjimas plane 1A2p, statybos metai 1932), esantis Telšių g. 16-9, Plungės m.  Butas/Patalpa-Butas su rūsiu 14,88 kv. m, pažymėtu R-9, su bendro naudojimo patalpomis: (a-1) 1/11 iš 7,84 kv. m; (a-2) 1/11 iš 16,61 kv. m; (a-3) 1/7 iš 2,51 kv. m; (a-4) 1/5 iš 11,45 kv. m; (R-13) ¼ iš 6,81 kv. m; (R-14) 1,85 kv. m, iš viso bendras naudingas plotas 8,42 kv. m (unikalus Nr. 6893-2001-2012:0011, registro Nr. 80/42195, bendras plotas 27,26 kv. m, pastato, kuriame yra butas, pažymėjimas plane 1A2p, statybos metai 1932), esantis Telšių g. 16-10, Plungės m.  Butas/Patalpa-Butas su rūsiu 6,05 kv. m, pažymėtu R-1, su bendro naudojimo patalpomis: (a-1) 1/11 iš 7,84 kv. m; (a-2) 1/11 iš 16,61 kv. m; (a-3) 1/7 iš 2,51 kv. m; (a-4) 1/5 iš 11,45 kv. m, iš viso bendras naudingas plotas 4,87 kv. m (unikalus Nr. 4400-1321-0685:5220, registro Nr. 44/903581, bendras plotas 25,12 kv. m, pastato, kuriame yra butas, pažymėjimas plane 1A2p, statybos metai 1932), esantis Telšių g. 16-10B, Plungės m.  Negyvenamoji patalpa – Neįrengta palėpė (unikalus Nr. 4400-1513-3696:2201, registro Nr. 44/1054663, bendras plotas 33,12 kv. m, baigtumo procentas 40, pastato, kuriame yra patalpa, pažymėjimas plane 1A2p, statybos metai 1932, esanti Telšių g. 16-9A, Plungės m. |
| 8. | Pastatas – Sargo namas, Terasos T1 plotas – 6,54 kv. m, T2 plotas – 41,37 kv. m (unikalus Nr. 4400-5619-0395, registro Nr. 44/2606376, bendras plotas 11,16 kv. m, pastatas plane pažymėtas 1H1/p, fiziškai pažeistas, statybos metai 1975), esantis Kūbakių g. 1, Alsėdžių mstl., Plungės r. sav. |
| 9. | Butas/Patalpa – Butas (unikalus Nr. 6893-3000-1045:0003, registro Nr. 80/5839, pastato, kuriame yra butas, pažymėjimas plane 2A1ž, bendras plotas 15,10 kv. m, statybos metai 1933, rekonstravimo metai 1965), esantis Aušros g. 8A-3, Plungės m., ir  1/11 kitų inžinerinių statinių – Kiemo statinių (šulinys, lauko tualetas, šiukšlių dėžė) (unikalus Nr. 6893-3000-1056, registro Nr. 80/5846), esantys Aušros g. 8, Plungės m. |
| 10. | **Pastatas – Kiaulidė (unikalus Nr.** 4400-5619-3121, registro Nr. 44/1071218, pastatas pažymėtas plane 6Ž1b, statybos metai 1978, bendras plotas 0 kv. m, užstatytas plotas 856,00 kv. m, fiziškai pažeistas), esantis A. Plechavičiaus g. 5C, Milašaičių k., Plungės r. sav. |
| 11. | Pastatas – Karvidė (unikalus Nr. 4400-5619-0162, registro Nr. 44/2606361, pastato pažymėjimas plane 1Ž1/b, statybos metai 1962, bendras plotas 0 kv. m, užstatytas plotas 1 174.00 kv. m, fiziškai pažeistas), esantis Vingio g. 13, Lazdenių k., Plungės r. sav. |
| 12. | Pastatas – Gyvenamasis namas (unikalus Nr. 6896-2008-7017, registro Nr. 80/17656, bendras plotas 268,17 kv. m, pastato pažymėjimas plane 1A2p, statybos metai 1962),  Pastatas – Garažas (unikalus Nr. 6896-2008-7028, registro Nr. 80/17656, užstatytas plotas 37,00 kv. m, pastato pažymėjimas plane 2G1m, statybos metai 1962),  Pastatas – Ūkinis pastatas (unikalus Nr. 6896-2008-7039, registro Nr. 80/17656, užstatytas plotas 18,00 kv. m, pastato pažymėjimas plane 3G1m, statybos metai 1962),  Pastatas – Malkinė (unikalus Nr. 6896-2008-7048, registro Nr. 80/17656, užstatytas plotas 14,00 kv. m, pastato pažymėjimas plane 4I1m, statybos metai 1962),  Pastatas – Ūkinis pastatas (unikalus Nr. 6896-2008-7050, registro Nr. 80/17656, užstatytas plotas 26,00 kv. m, pastato pažymėjimas plane 5I1m, statybos metai 1962),  Pastatas – Daržinė (unikalus Nr. 6896-2008-7060, registro Nr. 80/17656, užstatytas plotas 14,00 kv. m, pastato pažymėjimas plane 6I1m, statybos metai 1962),  Pastatas – Ūkinis pastatas (unikalus Nr. 6896-2008-7071, registro Nr. 80/17656, užstatytas plotas 25,00 kv. m, pastato pažymėjimas plane 7I1p, statybos metai 1962),  Pastatas – Ūkinis pastatas (unikalus Nr. 6896-2008-7082, registro Nr. 80/17656, užstatytas plotas 50,00 kv. m, pastato pažymėjimas plane 8I1p, statybos metai 1962),  Pastatas – Daržinė (unikalus Nr. 6896-2008-7093, registro Nr. 80/17656, užstatytas plotas 45,00 kv. m, pastato pažymėjimas plane 9I1m, statybos metai 1962),  Pastatas – Viralinė (unikalus Nr. 6896-2008-7106, registro Nr. 80/17656, užstatytas plotas 12,00 kv. m, pastato pažymėjimas plane 10I1m, statybos metai 1962),  Pastatas – Šiltnamis (unikalus Nr. 6896-2008-7117, registro Nr. 80/17656, užstatytas plotas 21,00 kv. m, pastato pažymėjimas plane 11Š1g, statybos metai 1962),  Kiti inžineriniai statiniai – Kiemo statiniai (šulinys K1, kanalizacijos šulinys K2, skysto kuro rezervuaras K3) (unikalus Nr. 6896-2008-7128, registro Nr. 80/17656), esantys Luknos g. 4, Stalgėnų k. Plungės r. sav. |
| 13. | Pastatas – Mokykla (unikalus Nr. 6896-2010-1014, registro Nr. 44/718258, pastato pažymėjimas plane 1C2p, bendras plotas – 2089,52 kv. m, statybos metai 1962), esantis Mokyklos g. 1, Stalgėnų k., Plungės r. sav. |
| 14. | Pastatas – Mokykla (unikalus Nr. 6899-5008-6011, registro Nr. 44/780222, pastato pažymėjimas plane 1C2p, statybos metai 1969, bendras plotas 982,09 kv. m), esantis Mokyklos g. 5, Stanelių k., Plungės r. sav. |
| 15. | Pastatas – Mokykla (unikalus Nr. 4400-0712-7651, registro Nr. 44/1080796, statybos metai 1963, pastato pažymėjimas plane 1C1m, bendras plotas 759,66 kv. m),  Pastatas – Ūkinis pastatas (unikalus Nr. 4400-0712-7684, registro įrašo Nr. 44/1080796, pastato pažymėjimas plane 2l1m, statybos metai 1978, užstatytas plotas 210,00 kv. m),  Pastatas – Šiltnamis (unikalus Nr. 4400-0712-7719, registro įrašo Nr. 44/1080796, pažymėjimas plane 3l1ž, statybos metai 1978, užstatytas plotas 39,00 kv. m),  Kiti statiniai – Kiemo statiniai (šulinys, lauko tualetas) (unikalus Nr. 4400-0712-8060, registro įrašo Nr. 44/1080796), esantys Žlibinų g. 2, Kantaučių k., Plungės r. sav. |
| 16. | Pastatas – Grūdų malūnas (unikalus Nr. 4400-5607-1952, registro Nr. 44/2600029, pastatas pažymėtas plane 1P1/ž, statybos metai 1962, bendras plotas 176,49 kv. m), esantis Vingio g. 18, Gilaičių k., Plungės r. sav. |

* Nekilnojamojo turto apimčių optimizavimas.

Siekti, kad Savivaldybė turėtų tik tiek nekilnojamojo turto ploto, kiek jo reikia Savivaldybės funkcijoms vykdyti. Vykdant konsultacijas su bendruomenėmis, bus siūloma atsisakyti pavienių administracinių turto objektų ir didinti jų koncentraciją stambesniuose turto vienetuose.

* Savivaldybės įstaigų ir kitų institucijų aprūpinimo nekilnojamuoju turtu poreikio analizė.
* Atsižvelgiant į seniūnų pateiktus siūlymus, vykdyti bešeimininkio turto – statinių pripažinimo bešeimininkiais procedūrų vykdymas.

Iš Savivaldybės įstaigų, valdančių Savivaldybės nekilnojamąjį turtą, tikimasi atsakingo ir aktyvesnio požiūrio į turto valdymo efektyvumą – atsisakyti nenaudojamo nekilnojamojo turto, o valdomą turtą išnaudoti efektyviau. Tikimasi, jog organizacijų valdymo pokyčiai suteiks teigiamą poveikį NT valdymo efektyvumo rezultatams: sumažės NT eksploatacijos sąnaudos, bus gauta papildomų pajamų ir bus galima atnaujinti esamus pastatus, o Plungės rajono savivaldybė taps patrauklesne vieta gyventi ir dirbti.