**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO**

2022 m. birželio 23 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Nevyriausybinių organizacijų plėtros įstatymo 6 straipsnio 4 dalimi ir atsižvelgdama į Vyriausybės atstovų įstaigos vyriausybės atstovo Šiaulių ir Telšių apskrityse gautą 2022 m. gegužės 16 d. raštą Nr. S5-63(5.16E) „Dėl nevyriausybinių organizacijų plėtros įstatymo įgyvendinimo“, Plungės rajono savivaldybės taryba nusprendžia:

1. Patvirtinti Plungės rajono savivaldybės nevyriausybinių organizacijų tarybos nuostatus (pridedama).

2. Pripažinti netekusiais galios Plungės rajono savivaldybės tarybos 2014 m. rugsėjo 25 d. sprendimą Nr. T1-245 „Dėl Plungės rajono nevyriausybinių organizacijų tarybos nuostatų patvirtinimo“ ir jį keitusį sprendimą.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė

Socialinės paramos skyriaus vedėja Jolanta Puidokienė

PATVIRTINTA

Plungės rajono savivaldybės

tarybos 2022 m. birželio 23 d.

sprendimu Nr. T1-

**PLUNGĖS RAJONO NEVYRIAUSYBINIŲ ORGANIZACIJŲ TARYBOS NUOSTATAI**

**I SKYRIUS**

**BENDROSIOS NUOSTATOS**

1. Plungės rajono nevyriausybinių organizacijų tarybos nuostatai reglamentuoja prie Plungės rajono savivaldybės tarybos (toliau – Savivaldybės taryba) veikiančios Plungės rajono nevyriausybinių organizacijų tarybos (toliau – Taryba, NVO Taryba) funkcijas, teises ir darbo organizavimą.

2. **Taryba** – prie Savivaldybės tarybos visuomeniniais pagrindais veikiantis patariamasis kolegialus organas.

3. **Nevyriausybinė organizacija** – nuo valstybės ar Savivaldybės institucijų ir įstaigų nepriklausomas savanoriškumo pagrindais visuomenės ar jos grupės naudai veikiantis viešasis juridinis asmuo, kurio tikslas nėra politinės valdžios siekimas arba vien tik religijos tikslų įgyvendinimas.

4. Tarybos sudėtį ir nuostatus tvirtina, keičia, pildo Savivaldybės taryba.

5. Taryba savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Savivaldybės tarybos sprendimais, kitais teisės aktais ir šiais nuostatais.

6. Vykdydama savo veiklą, Taryba bendradarbiauja su valstybės ir Savivaldybės institucijomis ir įstaigomis, nevyriausybinėmis organizacijomis.

**II SKYRIUS**

**TARYBOS VEIKLOS TIKSLAS, UŽDAVINIAI IR FUNKCIJOS**

7. Tarybos veiklos tikslas – skatinti nevyriausybinių organizacijų veiklą ir plėtrą, stiprinti bendradarbiavimą tarp Savivaldybės institucijų, įstaigų ir nevyriausybinių organizacijų.

8. Tarybos uždaviniai ir funkcijos:

8.1. skatinti ir remti Plungės rajono savivaldybės ir Tarybos bendradarbiavimą savivaldybės vystymo ir plėtros, aplinkos apsaugos ir ekologijos, jaunimo reikalų, mokymo ir švietimo, kultūros ir meno, kūno kultūros ir sporto, socialinių paslaugų ir paramos, tautinių bendrijų kultūros raiškos, viešojo saugumo, žalingų įpročių prevencijos, sveikatos priežiūros ir sveikatingumo, gyventojų užimtumo bei kitose Tarybos veiklos srityse;

8.2. skatinti ir remti Plungės rajono savivaldybės ir nevyriausybinių organizacijų dalyvavimą Lietuvos Respublikos, tarptautiniuose, regioniniuose rėmimo konkursuose, fonduose ir programose;

8.3. vertinti ir skleisti informaciją apie valstybės ir Savivaldybės institucijų bei įstaigų planuojamas veiklas, susijusias su nevyriausybinėmis organizacijomis, galimas bendradarbiavimo kryptis;

8.4. konsultuotis su nevyriausybinėmis organizacijomis ir prireikus kurti bendras darbo grupes konkretiems klausimams spręsti;

8.5. vertinti ir teikti siūlymus dėl Savivaldybės nevyriausybinių organizacijų programų ar projektų finansavimo;

8.6. analizuoti, stebėti ir vertinti Savivaldybės teisės aktų, turinčių įtakos nevyriausybinių organizacijų padėčiai Savivaldybėje, rengimą ir įgyvendinimą;

8.7. teikti Savivaldybės tarybai, Savivaldybės tarybos komitetams, Savivaldybės administracijai siūlymus dėl Savivaldybės prioritetų, susijusių su nevyriausybinėms organizacijoms palankios aplinkos Savivaldybėje kūrimu, nustatymo ir nevyriausybinėms organizacijoms aktualių klausimų sprendimo;

8.8. teikti Savivaldybės institucijoms siūlymus dėl nevyriausybinių organizacijų veiklos skatinimo;

8.9. kartą per metus informuoti Savivaldybės tarybą apie savo veiklą;

8.10. informuoti visuomenę apie Tarybos tikslus ir veiklą;

8.11. vykdyti kitas teisės aktų nustatytas funkcijas.

**III SKYRIUS**

**TARYBOS TEISĖS**

9. Taryba turi teisę:

9.1. dalyvauti Savivaldybės tarybos, Savivaldybės administracijos struktūrinių padalinių posėdžiuose, kuriuose svarstomi su nevyriausybinėmis organizacijomis susiję klausimai;

9.2. gauti iš valstybės ir Savivaldybės institucijų, kitų įstaigų bei organizacijų informaciją ir dokumentus, kurių reikia Tarybos veiklai;

9.3. dalyvauti stebėtojo teise Savivaldybės tarybos, komitetų ir komisijų posėdžiuose;

9.4. kviesti į savo posėdžius valstybės ir Savivaldybės institucijų ir įstaigų, nevyriausybinių organizacijų ir kitų įstaigų atstovus, nepriklausomus ekspertus;

9.5. organizuoti diskusijas nevyriausybinėms organizacijoms aktualiais klausimais Savivaldybėje;

9.6. sudaryti darbo ar ekspertų grupes Tarybos plėtros politikos klausimams svarstyti;

9.7. naudotis kitomis teisės aktuose nustatytomis teisėmis.

**IV SKYRIUS**

**TARYBOS SUDARYMAS IR DARBO ORGANIZAVIMAS**

10. Taryba sudaroma laikantis šio principo: ne daugiau kaip ½ Tarybos narių – Savivaldybės institucijų ir įstaigų atstovai, ir ne mažiau kaip ½ Tarybos narių – nevyriausybinių organizacijų, veikiančių Savivaldybės teritorijoje, atstovai.

11. Nevyriausybinės organizacijos, neturinčios juridinio asmens statuso, ir kiti juridiniai asmenys, kurie pagal Lietuvos Respublikos nevyriausybinių organizacijų plėtros įstatymą nepriskiriami nevyriausybinėms organizacijoms, atstovų į Tarybą deleguoti negali.

12. Tarybą sudaro 12 narių:

12.1. 6 nevyriausybinių organizacijų atstovai, kuriuos (po vieną) deleguoja jaunimo, kultūros, socialinių ir neapibrėžtų veiklos sričių nevyriausybinės organizacijos bei vietos bendruomenės:

12.1.1. jaunimo laisvalaikio organizavimo;

12.1.2. Plungės rajono bendruomeninių organizacijų;

12.1.3. meno, kultūros organizavimo;

12.1.4. verslo subjektus vienijančių organizacijų;

12.1.5. socialinės srities;

12.1.6. kitos interesų ir pomėgių organizacijos (patriotinės, tautinių mažumų, žmogaus teisių ir pilietinių iniciatyvų ir pan.).

12.2. 6 Savivaldybės institucijų ir įstaigų atstovai, iš kurių 3 deleguoja Savivaldybės taryba, 2 – Savivaldybės administracijos direktorius, 1- seniūnų sueiga.

13. Išvardytų grupių nevyriausybinės organizacijos savo atstovus į Tarybą išrenka susirinkimuose, kuriuose pateikia dokumentus, pagrindžiančius atitikimą Lietuvos Respublikos nevyriausybinių organizacijų plėtros įstatymo reikalavimams. Susirinkimus organizuoja Savivaldybės administracija.

14. Tarybos sudėtį tvirtina Savivaldybės taryba. Taryba renkama dvejiems metams.

15. Tarybos pirmininkas ir pavaduotojas išrenkami per pirmąjį Tarybos posėdį paprasta balsų dauguma. Pirmininku išrenkamas daugiausia balsų surinkęs Tarybos narys. Balsams pasiskirsčius po lygiai, organizuojamas kitas balsavimo etapas dėl po vienodą balsų skaičių surinkusių kandidatų. Pavaduotojas renkamas balsavusių Tarybos narių balsų dauguma. Jeigu renkant pavaduotoją, balsai pasiskirsto po lygiai, lemiamas pirmininko balsas. Savivaldybės nevyriausybinių organizacijų tarybos pirmininku renkamas nevyriausybinių organizacijų atstovas, o pirmininko pavaduotoju – Savivaldybės institucijos ar įstaigos atstovas.

16. Tarybos nario įgaliojimai nutrūksta, jeigu:

16.1. Tarybos narys atsistatydina savo noru, negu pasibaigia NVO tarybos kadencija;

16.2. nutrūksta jo darbo (tarnybos) santykiai atstovaujamoje Savivaldybės institucijoje ar įstaigoje;

16.3. jis atšaukiamas jį delegavusios Savivaldybės institucijos ar įstaigos iniciatyva ar NVO Tarybos susirinkimo sprendimu. Atšaukus Tarybos narį, kita kandidatūra teikiama, ne vėliau kaip per 30 (trisdešimt) kalendorinių dienų;

16.4. Tarybos nariui mirus.

17. Taryba dirba pagal kasmet sudaromą ir tvirtinamą (protokoliniu sprendimu) veiksmų planą.

18. Tarybos posėdžius inicijuoja ir veda Tarybos pirmininkas, jo nesant – pavaduotojas. Inicijuoti posėdį gali ir 1/3 Tarybos narių.

19. Tarybos pirmininkas:

19.1. planuoja ir organizuoja Tarybos darbą;

19.2. šaukia Tarybos posėdžius ir jiems pirmininkauja;

19.3. pasirašo Tarybos posėdžių protokolus ir kitus su Tarybos veikla susijusius dokumentus;

19.4. teisės aktų nustatyta tvarka dalyvauja Lietuvos Respublikos Vyriausybės, ministerijų ir Vyriausybės įstaigų posėdžiuose ir pasitarimuose, kuriuose svarstomi su Tarybos kompetencija susiję klausimai;

19.5. artimiausiame Tarybos posėdyje informuoja Tarybos narius apie atstovavimą Tarybai ir dalyvavimą su Tarybos kompetencija susijusiuose renginiuose.

20. Tarybai atstovauja pirmininkas arba, jo nesant, pavaduotojas. Pirmininkas gali įgalioti kitą Tarybos narį atstovauti Tarybai.

21. Kiekvienas Tarybos narys turi teisę siūlyti klausimus posėdžiui, iš anksto informavęs apie tai pirmininką.

22. Tarybos techninį aprūpinimą atlieka Savivaldybės administracija. Administracijos direktoriaus įsakymu paskirtas tarnautojas ar darbuotojas (toliau – darbuotojas) atsako už dokumentų tvarkymą ir saugumą.

23. Darbuotojas:

23.1. praneša Tarybos nariams ir kitiems į posėdį kviečiamiems asmenims apie Tarybos posėdžio laiką, vietą, pateikia jiems parengtą ir su pirmininku suderintą posėdžio medžiagą ir darbotvarkę;

23.2. surašo Tarybos posėdžių protokolus;

23.3. tvarko su Tarybos darbu susijusius dokumentus, kaupia ir sistemina surinktą medžiagą;

23.4. vykdo kitus Tarybos sprendimus ir (ar) pirmininko nurodymus.

24. Savivaldybės administracija Tarybos posėdžiams suteikia patalpas.

25. Taryba renkasi, ne rečiau kaip vieną kartą per ketvirtį, esant būtinybei – dažniau. Neeiliniai Tarybos posėdžiai šaukiami pirmininko arba 1/3 Tarybos narių iniciatyva.

26. Tarybos posėdžiai yra teisėti, kai juose dalyvauja daugiau kaip pusė Tarybos narių.

27. Tarybos narys, negalintis dalyvauti posėdyje, turi teisę išreikšti savo nuomonę, t. y. balsuoti elektroniniu paštu. Sprendimai priimami, kai jiems pritaria daugiau kaip pusė narių. Balsams pasiskirsčius po lygiai, lemia pirmininkaujančio asmens balsas.

28. Jeigu Taryboje svarstomas klausimas, susijęs su Tarybos nario interesais, Tarybos narys informuoja apie tai Tarybą ir nusišalina priimant sprendimą. Jeigu paaiškėja, kad Tarybos narys, priimant sprendimą, buvo šališkas, jo balsas neskaičiuojamas.

29. Tarybos sprendimai yra vieši, informacija skelbiama Plungės rajono savivaldybės interneto svetainėje.

30. Tarybos sprendimai yra rekomendacinio pobūdžio.

**V SKYRIUS**

**BAIGIAMOSIOS NUOSTATOS**

31. Tarybos posėdžių protokolai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„ DĖL PLUNGĖS RAJONO NEVYRIAUSYBINIŲ ORGANIZACIJŲ TARYBOS NUOSTATŲ PATVIRTINIMO“** |
| 2022 m. birželio 6 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projektu siūloma pakeisti Plungės rajono savivaldybės tarybos 2014 m. rugsėjo 25 d. sprendimą Nr. T1-245 „Dėl Plungės rajono nevyriausybinių organizacijų tarybos nuostatų patvirtinimo“ patvirtintą Plungės rajono nevyriausybinių organizacijų nuostatus (toliau – Nuostatai). Atsižvelgiant į Vyriausybės atstovų įstaigos vyriausybės atstovo Šiaulių ir Telšių apskrityse gautą 2022 m. gegužės 16 d. raštą Nr. S5-63(5.16E) „Dėl nevyriausybinių organizacijų plėtros įstatymo įgyvendinimo“, pakeistas pagal šio įstatymo 6 straipsnio galiojančias nuostatas ir sudėtį. Ši taryba skirta teikti pasiūlymus Savivaldybės institucijoms dėl Savivaldybės teritorijoje veikiančių nevyriausybinių organizacijų veiklos skatinimo, užtikrinti jų, kaip svarbaus pilietinės visuomenės elemento, veiklos ir plėtros sąlygas, prisidėti formuojant nevyriausybinių organizacijų plėtros politiką. Įstatymas numato palankios aplinkos kūrimą nevyriausybinėms organizacijoms, kurios dalyvautų sprendimų priėmimo procese ir bendradarbiaudama su Savivaldybe, analizuotų visuomenės socialines, ekonomines, kultūrines, problemas, teiktų siūlymus jas spręsti.

**2. Kaip šiuo metu yra sprendžiami projekte aptarti klausimai.**

Šiuo metu galioja Plungės rajono savivaldybės tarybos 2014 m. rugsėjo 25 d. sprendimas Nr. T1-245 „Dėl Plungės rajono nevyriausybinių organizacijų tarybos nuostatų patvirtinimo“, kuris turi būti koreguojamas, atsižvelgiant į Lietuvos Respublikos nevyriausybinių organizacijų plėtros įstatymo pakeitimus. Įstatyme nuo 2022 m. gegužės 1 d. įsigalioja pakeitimas, jog renkant naujus savivaldybių nevyriausybinių organizacijų tarybų pirmininkus ir jų pavaduotojus, o iki Pakeitimo įstatymo įsigaliojimo išrinkti savivaldybių nevyriausybinių organizacijų tarybos narių pirmininkai ir jų pavaduotojai pareigas eina tą laikotarpį, kuriam jie buvo išrinkti. Savivaldybių nevyriausybinių organizacijų tarybos pirmininkas privalo būti renkamas tik iš nevyriausybinių organizacijų atstovų, pirmininko pavaduotoju turi būti renkamas Savivaldybės institucijos ar įstaigos vadovas.

Pakeistas 15 punktas - tarybos pirmininkas ir pavaduotojas išrenkami per pirmąjį tarybos posėdį paprasta balsų dauguma. Pirmininku išrenkamas daugiausia balsų surinkęs tarybos narys. Balsams pasiskirsčius po lygiai, organizuojamas kitas balsavimo etapas dėl po vienodą balsų skaičių surinkusių kandidatų. Pavaduotojas renkamas balsavusių tarybos narių balsų dauguma. Jeigu renkant pavaduotoją, balsai pasiskirsto po lygiai, lemiamas pirmininko balsas. Savivaldybės nevyriausybinių organizacijų tarybos pirmininku renkamas nevyriausybinių organizacijų atstovas, o pirmininko pavaduotoju – Savivaldybės institucijos ar įstaigos atstovas.

Pakeistas Nuostatų 12 punktas – pakoreguotas tarybos narių skaičius – *iš 14 į 13,* panaikintas *kūno kultūros ir sporto narys*, kadangi į internete paskelbtą kvietimą neatsirado nė vieno norinčio asmens.

1. **Kodėl būtina priimti sprendimą, kokių pozityvių rezultatų laukiama.**

Priėmus sprendimą, Nevyriausybinių organizacijų taryba vadovausis naujais nevyriausybinių organizacijų tarybos nuostatais, įgyvendindama Lietuvos Respublikos nevyriausybinių organizacijų plėtros įstatymą.

**4. Siūlomos teisinio reguliavimo nuostatos.**

Siūloma patvirtinti naujus Plungės rajono savivaldybės nevyriausybinių organizacijų tarybos nuostatus.

**5. Pateikti skaičiavimus, išlaidų sąmatas, nurodyti finansavimo šaltinius.**

Nėra.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pripažinti netekusios galios Plungės rajono savivaldybės tarybos 2014 m. rugsėjo 25 d. sprendimą Nr. T1-245 „Dėl Plungės rajono nevyriausybinių organizacijų tarybos nuostatų patvirtinimo“ ir jį keitusius sprendimus.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo galimybių nėra.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Juridinis ir personalo skyriaus.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimą paskelbti teisės aktų registre, Plungės rajono savivaldybės interneto svetainėje www.plunge.lt.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Socialinės paramos skyriaus vedėja Jolanta Puidokienė