**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2022 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2022 m. birželio 23 d. Nr. T1-

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2022 m. vasario 10 d. sprendimą Nr. T1-3 „Dėl Plungės rajono savivaldybės 2022 metų biudžeto patvirtinimo“ (kartu su 2022 m. kovo 24 d. sprendimu Nr. T1-83, 2022 m. balandžio 28 d. sprendimu Nr. T1-125 ir 2022 m. gegužės 26 d. sprendimu Nr. T1-144):

1. Padidinti Plungės rajono savivaldybės biudžeto pajamas 232,284 tūkst. eurų ir sprendimo 1.1 punkte, vietoje skaičiaus „51 463,166“ įrašyti skaičių „51 695,450“, vietoje skaičiaus „1 243,400“ įrašyti skaičių „1 245,800“ ir šį punktą išdėstyti taip:

„1.1. Plungės rajono savivaldybės 2022 metų biudžeto pajamas – 51 695,450 tūkst. eurų (1 priedas); iš jų – 1 245,800 tūkst. eurų – iš biudžetinių įstaigų pajamų už prekes, teikiamas paslaugas ir turto nuomą į Savivaldybės biudžetą (2 priedas) ir 2021 metais nepanaudotų biudžeto lėšų likutį – 2 820,400 tūkst. eurų“.

2. Padidinti Plungės rajono savivaldybės biudžeto asignavimus 232,284 tūkst. eurų ir sprendimo 1.3. punkte vietoje skaičiaus „54 589,866“ įrašyti skaičių „54 822,150“ ir šį punktą išdėstyti taip:

„1.3. Plungės rajono savivaldybės 2022 metų biudžeto asignavimus – 54 822,150 tūkst. eurų ir 1 213,300 tūkst. eurų – paskoloms grąžinti; iš jų:“.

3. Pakeisti sprendimo 1.3.1. papunkčiu patvirtintą, asignavimų savarankiškosioms savivaldybės funkcijoms vykdyti, paskirstymą (3 priedas).

4. Sprendimo 1.3.2. papunktyje vietoje skaičiaus „3 888,966“ įrašyti skaičių „4 046,266“ ir šį punktą išdėstyti taip:

„1.3.2. 4 046,266 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas)“.

5. Pakeisti sprendimo 1.3.3. papunkčiu patvirtintą, asignavimų ugdymo reikmėms finansuoti, paskirstymą (5 priedas).

6. Sprendimo 1.3.4. papunktyje vietoje skaičiaus „7 532,700“ įrašyti skaičių „7 605,284“ ir šį punktą išdėstyti taip:

„1.3.4. 7 605,284 tūkst. eurų – kitoms dotacijoms (6 priedas)“.

7. Sprendimo 1.3.5. punkte vietoje skaičiaus „1 243,400“ įrašyti skaičių „1 245,800“ ir šį punktą išdėstyti taip:

„1.3.5. 1 245,800 tūkst. eurų – biudžetinių įstaigų pajamų už prekes, teikiamas paslaugas ir turto nuomą (7 priedas)“.

8. Pakeisti sprendimo 1.4. punktu patvirtintą, Plungės rajono savivaldybės 2022 metų biudžeto asignavimų paskirstymą, pagal 2022-2024 metų strateginio veiklos plano programas (9 priedas).

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Finansų ir biudžeto skyriaus vedėja Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 M. VASARIO 10 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2022 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2022 m. birželio 8 d.

Plungė

**1. Parengto teisės akto projekto tikslai, uždaviniai, problemos esmė.**

2022 metų Plungės rajono savivaldybės biudžeto pakeitimo sprendimo projektas parengtas, siekiant patikslinti 2022 m. biudžete patvirtintas pajamas ir asignavimus.

**2. Kaip šiuo metu yra sprendžiami projekte aptarti klausimai.**

Įsigaliojus sprendimui, bus vadovaujamasi patikslintu 2022 metų Plungės rajono savivaldybės biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei numatytos tikslinės lėšos – didėja biudžeto pajamos ir išlaidos. Taip pat gauti įstaigų prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Siūlomos teisinio reguliavimo nuostatos.**

Vadovaujamasi Lietuvos Respublikos vietos savivaldos įstatymo 16 straipsnio 2 dalies 15 punktu, Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatymu.

**5. Pateikti skaičiavimus, išlaidų sąmatas, nurodyti finansavimo šaltinius.**

Sprendimas parengtas, vadovaujantis įstaigų pateiktais skaičiavimais, suderintais su Savivaldybės administracija.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Bus pakeistas Plungės rajono savivaldybės administracijos direktoriaus 2022 m. kovo 25 d. įsakymas Nr. DE-321 „Dėl 2022 m. Savivaldybės biudžeto pajamų ir išlaidų sąrašų patvirtinimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO:

1 PRIEDAS

Pajamos didinamos 232,284 tūkst. eurų, iš jų:

107,3 tūkst. eurų – Socialinės apsaugos ir darbo ministro 2022 m. birželio 14 d. įsakymu Nr. A1-406 didinami asignavimai valstybinėms (valstybės perduotoms savivaldybėms);

50 tūkst. eurų - Lietuvos Respublikos Socialinės apsaugos ir darbo ministro 2022 m. birželio 1 d. įsakymu Nr. A1-383 skirtos papildomos lėšos Savivaldybės patvirtintai užimtumo didinimo programai įgyvendinti;

31,1 tūkst. Eurų – Europos Sąjungos, kitos tarptautinės finansinės paramos lėšos projektui „Kraštovaizdžio planavimas, tvarkymas ir būklės gerinimas Plungės rajone“;

8,5 tūkst. eurų – Viešųjų investicijų plėtros agentūros skiriamos lėšos projekto „Kraštovaizdžio planavimas, tvarkymas ir būklės gerinimas Plungės rajone“ nuosavų lėšų daliai padengti;

20,288 tūkst. eurų – Lietuvos Respublikos švietimo, mokslo ir sporto ministro 2022 m. gegužės 19 d. įsakymu Nr. V-793 „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“;

3,931 tūkst. eurų– Lietuvos Respublikos Vyriausybės 2022 m. birželio 8 d. nutarimu Nr. 596 „Dėl lėšų skyrimo iš Lietuvos Respublikos Vyriausybės rezervo“ savivaldybės patirtoms materialinių išteklių teikimo, siekiant šalinti COVID-19 ligos (koronaviruso infekcijos) padarinius ir valdyti jos plitimą esant valstybės lygio ekstremaliajai situacijai, išlaidoms kompensuoti;

0,009 tūkst. eurų - Lietuvos Respublikos Socialinės apsaugos ir darbo ministerijos kanclerio 2022 m. birželio 7 d. potvarkiu Nr. A3 - 63 „Dėl valstybės biudžeto lėšų 2022 m. birželio mėnesį paskirstymo savivaldybių administracijoms vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms vaiko ugdymo pagal ikimokyklinio ar priešmokyklinio ugdymo programą išlaidoms finansuoti“ skirta savivaldybių administracijoms vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms vaiko ugdymo pagal ikimokyklinio ar priešmokyklinio ugdymo programą išlaidoms kompensuoti;

8,756 tūkst. eurų - Lietuvos Respublikos Socialinės apsaugos ir darbo ministerijos kanclerio 2022 m. birželio d. potvarkiu Nr. A3 - „Dėl valstybės biudžeto lėšos kompensacijoms už būsto suteikimą užsieniečiams, pasitraukusiems iš Ukrainos dėl Rusijos federacijos karinių veiksmų Ukrainoje, finansuoti 2022 m. birželio mėnesį paskirstymo savivaldybių administracijoms“ - Savivaldybei skirta kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, finansuoti;

2,4 tūkst. eurų didinamos pajamos „Biudžetinių įstaigų pajamos už prekes ir paslaugas“, nes Žemaičių Kalvarijos Motiejaus Valančiaus gimnazija ir Mykolo Oginskio meno mokykla planuoja gauti daugiau pajamų.

3 PRIEDAS

Lopšelis-darželis „Raudonkepuraitė“ ir Plungės sporto ir rekreacijos centras mažina darbo užmokesčiui numatytas lėšas ir jas perkelia išmokoms už 2 (dvi) ligos dienas sirgusiems darbuotojams ir išeitinėms išmokoms;

Alsėdžių Stanislovo Narutavičiaus gimnazija, iš sutaupytų darbo užmokesčiui lėšų, persikelia lėšas mokyklinio autobuso remontui apmokėti;

40,0 tūkst. eurų iš priemonės „Ugdymo kokybės užtikrinimui“ perkeliama lopšeliui-darželiui „Raudonkepuraitė“ naujo darželio skyriaus, esančio akademiko Adolfo Jucio progimnazijos Valančiaus pradinio ugdymo skyriuje, baldams įsigyti;

2,0 tūkst. eurų mažinamos lėšos priemonei „Savivaldybės administracijos direktoriaus rezervas“ ir skiriama priemonei „Plungės rajono policijos komisariato programa“ elektriniams paspirtukams įsigyti. Šios transporto priemonės bus naudojamos, vykdant viešą ir neviešą patruliavimą bei viešosios tvarkos užtikrinimą Plungės rajone.

5 PRIEDAS

Specialiojo ugdymo centras ir lopšelis-darželis „Raudonkepuraitė“ mažina darbo užmokesčiui numatytas lėšas ir jas perkelia išmokoms už 2 (dvi) ligos dienas sirgusiems darbuotojams ir išeitinėms išmokoms.

6 PRIEDAS

Gautos tikslinės dotacijos skiriamos pagal tikslinę paskirtį.

7 PRIEDAS

Įstaigos, gavusios daugiau pajamų, jas skiria įstaigų išlaidoms.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2022-2024 metų strateginio veiklos plano programas.

Rengėja

Finansų ir biudžeto skyriaus vedėja  **\_\_\_\_\_\_\_\_\_\_\_** Daiva Mažeikienė